Nafarroako Parlamentuko Mahaiak, 2021eko maiatzaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Isabel García Malo andreak aurkezturiko galdera, “Pertsonen zaintzari buruzko ikuskera berria: pertsona erdigunean jartzen duen eredu asistentzial berri baterantz”19 DDSS, REACT EU Navarra proiektuaren aurrekontu-partidari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko maiatzaren 17an

Lehendakaria: Unai Hualde Iglesias

GALDERAREN TESTUA

Navarra Suma talde parlamentarioari atxikita dagoen Maribel García Malo andreak honako galdera hau aurkezten du, Eskubide Sozialetako kontseilariak idatziz erantzun dezan:

“Pertsonen zaintzari buruzko ikuskera berria: pertsona erdigunean jartzen duen eredu asistentzial berri baterantz”19 DDSS, REACT EU Navarra proiektuaren fitxa teknikoan 150.000 euroko aurrekontua ezartzen da 2021erako.

Aurrekontuko zer partidatan dago jasota zuzkidura hori? Partida hori hasierako aurrekontuan jasota al dago? Proiektu horretara bideratutako diru-zuzkidura aurreikusita al zegoen departamentuaren hasierako aurrekontuan, ala aurrekontuan jaso beharreko kreditu handiagoa al da?

Iruñean, 2021eko maiatzaren 10ean

Foru parlamentaria: Maribel García Malo